Document ID: 32006R1502

UREDBA KOMISIJE (ES) št. 1502/2006
z dne 28. septembra 2006
o izvajanju Uredbe Sveta (ES) št. 1165/98 o kratkoročnih statističnih kazalcih glede odstopanj, ki se odobrijo državam članicam
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1165/98 z dne 19. maja 1998 o kratkoročnih statističnih kazalcih (1) in zlasti člena 17(h) Uredbe,
ob upoštevanju naslednjega:
(1)
Uredba (ES) št. 1165/98 je vzpostavila skupni okvir za pripravo kratkoročne statistike Skupnosti o poslovnem ciklu.
(2)
Uredba (ES) št. 1158/2005 je uvedla nove spremenljivke in državam članicam naložila nove obveznosti glede obdobij opazovanja, ravni podrobnosti in skrajnih rokov za posredovanje zahtevanih podatkov.
(3)
Posledično so potrebne spremembe nacionalnih statističnih sistemov.
(4)
Uredba (ES) št. 1158/2005 je podrobno določila maksimalna prehodna obdobja za individualne spremenljivke, ki jih lahko Komisija odobri.
(5)
Odstopanja, zajeta z Uredbo Komisije (ES) št. 606/2001 z dne 23. marca 2001 o izvajanju Uredbe Sveta (ES) št. 1165/98 o kratkoročnih statističnih kazalcih glede odstopanj držav članic (2), so prenehala veljati.
(6)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Odstopanja iz člena 13 Uredbe (ES) št. 1165/98 in Priloge k Uredbi (ES) št. 1158/2005 so podrobno opredeljena v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. septembra 2006

Labels: 15
19